cyanic-selkie/wikianc huggingface dataset:
Slaget ved Efesos
Slaget ved Efesos (498 f.Kr.) var et slag i det joniske opprøret hvor satrapen Artafernes beseiret styrkene til de joniske opprørerne.
Bakgrunn
De joniske grekerne som var undersåtter for det mektige persiske riket, hadde gjort opprør mot perserne på oppfordring fra Aristagoras. Han ba athenerne om hjelp etter at han fikk jonerne med seg i opprøret, og de sendte 20 skip som støtte. Disse skipene, sammen med fem fra bystatene Eretria og jonerne, plyndret Sardis og brente byen ned. Under plyndringen gjorde perserne motstand, og jonerne, athenerne og andre trakk seg tilbake til skipene sine.
Slaget
Etter ødeleggelsen av Sardis fulgte perserne etter de greske styrkene til Efesos. Grekerne stilte seg opp til angrep, men perserne seiret. En av de greske kommandantene, Eualkides, som ledet de eretrianske styrkene, ble drept.
Litteratur
Ionian Revolt
Jimmy Thackery
Jimmy Thackery (født 19. mai 1953 i Pittsburgh, Pennsylvania, USA) er en amerikansk bluesartist, gitarist og låtskriver.
Fra begynnelsen av 1970-tallet til slutten av 1980-tallet var Jimmy Thackery bandmedlem og gitarist for The Nighthawks, et bluesband fra Washington D.C. Med Nighthawks spilte han inn et godt dusin album før han startet en solokarriere på slutten av 1980-tallet. I løpet av denne karrieren dannet han bandet "Jimmy Thackery &the Assassins", fra 1991. Thackery har vært i Norge under flere anledninger blant annet på Lillehammer og Notodden Blues Festival.
Hugo Ferdinand Boss
Hugo Ferdinand Boss (født 8. juli 1885 i Metzingen i Tyskland, død 9. august 1948 samme sted) var en tysk moteskaper og grunnlegger av motehuset Hugo Boss.
Karriere
I 1908 overtok Hugo Boss foreldrenes lille manufakturvarebutikk (med vekt på undertøy og sengetøy) i Metzingen, og giftet seg samme år med Anna Katharina Freysinger. Han fikk en datter, Gertrud, som i 1931 giftet seg med forretningsmannen Eugen Holy, som hadde gått inn i firmaet Hugo Boss under den økonomiske depresjonen noen år før.
I 1914 ble Boss innkalt til å tjenestegjøre i første verdenskrig som korporal. Han tjenestegjorde frem til 1918, men det er ikke kjent om han hadde noen aktiv tjeneste på slagmarken. Han fikk ingen utmerkelser eller forfremmelser for sin tjeneste. Etter første verdenskrig grunnla han Schneiderei Hugo Boss i Metzingen, et skredderi som produserte bl.a. skjorter og arbeidstøy. I 1924 etablerte han en klesfabrikk sammen med to kompanjonger.
Det tredje rike
I 1931 ble Boss medlem av NSDAP, i 1936 Deutsche Arbeitsfront (DAF), i 1939 Reichsluftschutzbund og i 1941 Nationalsozialistische Volkswohlfahrt. Dessuten var han medlem av NS-Reichskriegerbund og Reichsbund für Leibesübungen (hvor han hadde vært medlem av forgjengerorganisasjonen allerede i keiserriket). Ifølge egne opplysninger var han også støttemedlem i SS, men uten selv å gå inn i organisasjonen.
På 1930- og 1940-tallet laget firmaet særlig uniformer for det tyske forsvaret og diverse naziorganisasjoner, men også for postverket og jernbanen.
Etterkrigstiden
Etter krigen ble han i en avnazifiseringsprosess betegnet som «belastet» og ilagt diverse sanksjoner, men senere som «medløper».
Etter 1945 jobbet Boss med produksjon av arbeidstøy i Metzingen, men av helsegrunner var han fra 1. oktober 1945 bare nestsjef i bedriften. I 1948 overtok sønnen Siegfried og svigersønnen Holy ledelsen av selskapet
Olderdalen
Olderdalen kan vise til:
Mete Gazoz
Mete Gazoz (født 8. juni 1999) er en tyrkisk bueskytter.
Under Sommer-OL 2020 i Tokyo som ble arrangert i 2021 tok han gull i den individuelle konkurransen.
Juristkorpset (US Army)
Juristkorpset (Judge Advocate General's Corps) i den amerikanske Hæren er en våpenart bestående av offiserer som også er jurister. Korpset ledes av Generalkrigsadvokaten i Hæren, som har generalløytnants grad.
Andrew O’Brien
Andrew James «Andy» O'Brien (født 29. juni 1979 i Harrogate) er en engelskfødt irsk fotballspiller som for øyeblikket spiller for den canadiske klubben Vancouver Whitecaps. O'Brien fikk også 26 landskamper for i perioden 2001 til 2006, og var blant annet med i troppen til VM i fotball 2002.
Klubbkarriere
O'Brien begynte sin fotballkarriere hos Bradford City i 1994. Fra 1996 til 2001 spilte han over 130 seriekamper i forsvaret til Bradford City, før han i mars 2001 forlot klubben til fordel for Newcastle United på en overgangssum verdt to millioner pund. Der spilte han 116 seriekamper og scoret seks seriemål før turen gikk videre til Portsmouth for samme overgangssum.
Etter kun å ha spilt om lag 30 seriekamper på to sesonger hos Portsmouth dro han i 2007 videre til Bolton Wanderers, hvor han fikk over 70 seriekamper fordelt på tre sesonger. Etter først å ha blitt lånt ut til Leeds United, skrev han under for klubben på en permanent avtale i januar 2011.
Landslagskarriere
O'Brien fikk sin debut for i en kamp mot  i 2001. Han ble deretter tatt ut i de irske landslagstroppene på mer eller mindre fast basis, og ble også tatt ut i troppen til VM i 2002 av landslagstrener Mick McCarthy, hvor han ikke fikk spille en eneste kamp. Hans eneste landslagsmål kom i en kamp mot i februar 2005. Han valgte å legge opp som landslagsspiller i februar 2008, men hadde da ikke spilt landskamp for Irland siden 2006.
Spintherophyta
Spintherophyta er en slekt av biller som tilhører familiegruppen bladbiller (Chrysomelidae).
Utseende
Små, bredt ovale, glatte og blanke, mørke bladbiller, noen ganger med metallisk glans. Antennene er tynne. Pronotum er avrundet trapesformet, ved roten så bredt som dekkvingenes rot. Dekkvingene har noe uregelmessige punktrader. Beina er middels lange og kraftige.
Levevis
Både larvene og de voksne (imago) er planteetere.
Utbredelse
Slekten er utbredt i Amerika nord til det sørlige USA.
Trizogeniates travassosi
Trizogeniates travassosi er en bille som hører til underfamilien praktskarabider (Rutelinae) i den store familien skarabider (Scarabaeidae).
Utbredelse
Billen finnes i den neotropiske faunaregionen, nærmere bestemt i Brasil.
Pēteris Kalniņš
Pēteris Kalniņš (født 15. desember 1988) er en latvisk aker. Han representerte landet sitt under Vinter-OL 2014 i Sotsji, der han ble nummer 10 i dobbel.
Springer (sjakk)
En springer (også kalt hest) er en brikke i sjakk. Hver spiller starter med to springere som i utgangsposisjonen er plassert inntil tårnene. De hvite springerne starter på feltene b1 og g1, de svarte på b8 og g8.
Springeren går vekselvis på hvite og svarte felt i noe som kan beskrives som en L-formet bevegelse: ett felt langs linjen eller raden brikken sto på, deretter to felt lenger bort, vinkelrett på den første delen av trekket. I likhet med de fleste andre brikkene slår den motstanderbrikker som befinner seg på feltet den kommer til (unntaket er bøndene, som ikke slår når de beveger seg rett framover).
I motsetning til andre sjakkbrikker kan springeren hoppe over brikker som måtte stå mellom utgangsposisjonen og feltet den flytter til, og springeren er dermed den eneste offiseren som kan flyttes før det er gjort noen bondetrekk. Vanligvis kommer springeren i spill litt før løperen, og lenge før tårnene og dronningen.
De fleste brikker er sterkest når de står sentralt plassert på sjakkbrettet, og dette gjelder i særlig grad for springere. En sentralt plassert springer kontrollerer åtte felt, langs kanten er antallet nede i fire felt, og fra et hjørnefelt bare to.
Springerens L-formede trekkbevegelse gjør at den som eneste brikke kan angripe hvilken som helst av andre brikkene uten selv å være truet av brikken den angriper, og den egner seg derfor godt til å utføre en gaffel.
Tess Ledeux
Tess Ledeux (født 23. november 2001) er en fransk freestylekjører.
Under Vinter-OL 2022 i Beijing, tok hun sølv i big air.
Fylkesvei 472
Fylkesvei 472 går mellom Kvåvik og Rosfjordsanden i Lyngdal kommune.
Strekningen ble fastlagt 2019, og består av den tiligere fylkesvei 590 (Vest-Agder) og en delstrekning av den tidligere fylkesvei 656 (Vest-Agder).
Stethaspis
Stethaspis er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).
Utseende
Små, ovale, grønne oldenborrer. Dekkvingene har markerte punktrader. Oversiden er uten påfallende hår, men det er tett hårkledning på undersiden og langs kroppssidene. Snuten er avrundet trapesformet.
Levevis
Larvene lever på trerøtter. Disse billene lever i skog, både av innfødte treslag og plantasjer av innførte bartrær. De voksne billene flyr med en summende lyd om kvelden.
Utbredelse
Slekten er utbredt på New Zealand.
MF «Austrått»
MF «Austrått» er en elektrisk ferge som ble bygget i 2018 for Fjord1. Fergen går fergesambandet Brekstad–Valset sammen med søsterfergen MF «Vestrått».
Norges gasseksport
Norges gasseksport er ilandføring, prosessering i oljeterminal og eksport av naturgass fra Norge. Rørledningene har kapasitet på cirka 120 mrd Sm³/år. Bare én prosent av gassen benyttes til petrokjemisk industri i Norge.
Næringsstruktur
Gjennom 8800 kilometer rørledning eksporterer Norge hvert døgn gassmengder som tilsvarer det sjudobbelte av de energimengder som produseres som vannkraft her i landet.
Rørledningsnettet har en maksimal kapasitet på 350 millioner kubikkmeter. Norsk sokkel dekker 17 prosent av behovet i EU-området, som består av 26 land. Men i de tre største mottakerlandene, Tyskland, Frankrike og Storbritannia, kommer nå mellom 30 og 40 prosent av gassen fra Norge. Russland var inntil 2022 største leverandør, men Norge som nummer to. I 2022, etter at Russland startet krig mot Ukraina, ble Russlands eksport redusert, og Norge overtok som største gasseksportør med cirka 122 standardkubikkmeter i 2022.
Gassco er et norsk statlig aksjeselskap som betjener i alt 30 leverandører av gass til Europa. De åtte-ni største står for rundt 90 prosent av eksporten.
Daily Dispatch
Internasjonalt ble avisen kjent gjennom redaktøren Donald Woods, redaktør fra 1965 til 1977. Han ble venn med Steve Biko og støttet Biko og hans bevegelse på lederplass i avisen, noe som er skildret i filmen Et rop om frihet.
.uucp
.uucp var et pseudodomene-type suffiks som ble brukt på slutten av 1980-tallet, for å identifisere et servernavn som ikke var direkte tilknyttet internett, men som muligens kunne nås via gateways mellom nettverk. I så tilfelle indikerte det at servernavnet før suffikset kunne nås via UUCP-nettverk. .uucp var et av flere tilsynelatende «toppnivådomener» som ikke var i internetts rot, men som av og til ble brukt i adresser i tiden da nettverk utenfor internett fortsatt var mye brukt.
Ettersom UUCP-servere ikke alltid hadde unike navn, og ettersom det ikke fantes noen global tabell som listet dem (selv om UUCP Mapping Project var et uformalisert forsøk på å opprette en slik liste), var det nødvendig, hvis man ønsket tilgang til en av dem (for eksempel for å route e-mail til den), å bruke en full «bang path», som ikke fulgte samme syntaks som domenenavn, med mindre programmet som ble benyttet var programmert til å gjenkjenne bestemte servernavn og rute til dem.
Kilder
Toppdomän
Sukhoj Su-27
Sukhoj Su-27 (NATO-kallenavn Flanker) er et tidligere sovjetisk, nå russisk, to-motors jagerfly utviklet av designbyrået Sukhoj. Flyet ble påtenkt som en direkte konkurrent til den nye generasjonen amerikanske jagerfly (F-14, F-15, F-16 og F/A-18). Det har lang rekkevidde, tung bevæpning og svært gode manøvreringsegenskaper.
Su-27 ble designet som en avskjæringsjager, men kan fylle de fleste kamproller. Det kom på samme tid som kortdistansejageren MiG-29.
Varianter
Hangarskipsflyet Su-33 ble bygget som en variant av Su-27. Forskjellene inkluderer en halekrok og kanardvinge. Jagerbomberen Su-30 er en toseters-variant med allværskapabilitet for luft-til-luft oppdrag og tokt langt bak fiendens linjer.
David Pasqualucci
David Pasqualucci (født 27. juni 1996) er en italiensk bueskytter.
Han representerte Italia under Sommer-OL 2016 i Rio de Janeiro, der han ble utslått i andre runde i den individuelle konkurransen.
Billy Preston
Billy Preston (født 2. september 1946 i Texas, død 6. juni 2006) var en amerikansk soul- og rhythm and blues-musiker kjent som pianist og organist for artister som Ray Charles, Sam Cooke, Red Hot Chili Peppers, Eric Clapton, Little Richard, The Jackson 5, Sammy Davis jr., Aretha Franklin, Bob Dylan og The Rolling Stones.
MT «Polytraveller» (1979)
Det var en dødsulykke under lossing av olje på Polytraveller ved lasting på Statfjord A i august 1980. Lasteoperasjonen ble styrt av kapteinen og styrmannen i et lite kontrollrom i baugen av tankskipet. På grunn av økende og dårlig vær ønsket de å stanse operasjonen, men uten å få stoppet den. Etter en stund røk trossen. En prøvde å ringe Statfjord A for å få dem til å stanse pumpingen, uten å få kontakt. Så røk lasteslangen, og oljen sprutet over hele baugområdet på Polytraveller. Oljen ble antent, og det oppstod eksplosjon og brann. Kapteinen på Polytraveller ble drept. Han hadde stått utendørs da antennelsen skjedde. Styrmannen var inne i rommet, men ble likevel alvorlig brannskadet.
Billy Preston
Hans kanskje aller mest kjente samarbeidspartnere var The Beatles, etter at han medvirket på sangen «Get Back» og satte sitt preg på denne med sitt Rhodes el-piano. For denne medvirkningen ble han den første ikke-Beatle som ble kreditert som musiker på en Beatles-utgivelse (singelen Get Back/Don't Let Me Down, utgitt 1969). Da singlen ble gitt ut, reagerte mange på at Preston var kreditert. I et 1969-intervju sa John Lennon: «Folk må slappe av. Det står ikke 'Billy Preston i stedet for The Beatles'. Det står 'The Beatles MED Billy Preston'.» Preston spilte også orgel på sangen «Let It Be», og var med som den femte musikeren på Beatles' aller siste konsertopptredenkonserten – konserten på taket av Apple-bygningen, Rooftop Concert, som utgjør en viktig del av filmen Let It Be.
MT «Polytraveller» (1979)
Solgt til opphugging i 2008.
Billy Preston
Etter samarbeidet med The Beatles jobbet han en del med George Harrison, og deltok på konserten The Concert for Bangladesh, som Harrison var initiativtaker til.
Preston slo også gjennom som soloartist. Hans første suksess som soloartist var singelen «That's The Way God Planned It» fra 1969 og albumet av samme navn. En av hans mest kjente låter og tidlige hits er instrumentalen «Outa-Space», som han ble belønnet med en Grammy for, og som ofte blir brukt signaturmelodi i en del radioprogram. Den ble fulgt av låter som «Will It Go Round In Circles» (1973), «Nothing from Nothing» (1974) og «With You I'm Born Again» (1980).
I 2002 deltok han på The Concert for George.
Han er også kjent for å ha komponert «You Are So beautiful», som var en stor hit for Joe Cocker.
Jazzmusikeren Miles Davis kalte en av sine komposisjoner «Billy Preston», som en hyllest til Preston selv.
Julefergå
Julefergå er en norsk julekalender som ble sendt på TV 2 første gang i 1995. Kalenderen ble deretter sendt i reprise på samme kanal. Repriseversjonen fra 1998 har bedre lyd og flere lydeffekter enn originalversjonen sendt i 1995. Regien er ved Hans-Erik Saks, og de fleste av de som medvirker i serien var medlemmer av jazzbandet The Brazz Brothers. Den enkelte skuespiller hadde flere roller i denne serien.
Handling
Handlingen foregikk på Sunnmøre om bord på fergen MF «Svelå» (navnet refererer til det tradisjonelle salget av sveler i kafeteriaer på fergene langs Nordvestlandet) og i vraket av skuta «El Mañanas» på havbunnen under fergeleia. Om bord på vraket bodde det tre cubanere som overlevde forliset i en luftlomme i skroget. De hadde med seg den største gullskatten som noen gang har vært på Mørekysten, foruten 2000 julestjerner og en mengde messinginstrumenter. En skummel type steg om bord i fergen i håp om å finne skatten som ble voktet av et spøkelse.
Det var et sterkt element av humor i dialog og handling. Mye grenset til det absurde, for eksempel at noen skulle overleve i et skipsvrak i flere tiår, at skipet skulle til en musikk- og møbelfestival i Sykkylven og de merkelige rutinene og påfunnene til besetningen på ferga.
Innspillingssteder
Interiørscenene om bord i fergen MF «Svelå» ble innspilt i salong og bysse om bord på Rogaland Trafikkselskaps ferge MF «Vollsøy» ved kai i Bergen, mens de få eksteriørscenene viser Møre og Romsdal Fylkesbåtars ferge MF «Edøy».
Fløyel
Fløyel (engelsk: velvet, fransk: velour) er tøy av silke, bomull eller lignende med kort, tykk lo på den ene siden. Som tekstil har det på yttersiden et tett dekke av oppstående trådtufser. Opprinnelig laget av silke, i dag produseres det også av bomull og syntetiske fibre.
Kunsten å lage fløyel oppsto i Kashmir. Det norske ordet er kommet fra lavtysk; beslektet med flor.
Moskusurt
Moskusurt (Adoxa moschatellina) er en plante i moskusurtfamilien.
Planten er sped og har ei svak, litt parfymert lukt, mens blomstrene lukter litt råttent. Disse er gulgrønne og sitter i et aks. Akset har en toppblomst og oftest fire krysstående blomster, som blir pollinert av insekt, ofte fluer. Planta sprer seg også vegetativt. Frukta er ripsstore, hvitaktige steinfrukter.
Moskusurt trives i moldrik skog, gjerne i mørk skygge. Moskusurt vokser i Europa, Asia og Nord-Amerika. I Norge er den utbredt på Østlandet og Sørlandet. Den vokser også i noen av fjordarmene på Vestlandet og i Nordland og Øst-Finnmark.
Guru Meditation
Guru Meditation er navnet på feilen som oppstod i tidlige versjoner av datamaskinen Commodore Amiga når maskinen kræsjet. Den tilsvarer blåskjermen i operativsystemene Microsoft Windows. Guru Meditation-feil forekommer også i Nintendo DS Homebrew-programmer.
Beskrivelse
Når en Guru Meditation vises, er alternativene å restarte ved å trykke på venstre museknapp eller starte ROMWack ved å trykke på høyre museknapp. (ROMWack er et lite debuggingsprogram som er innebygd i operativsystemet og som er tilgjengelig ved å koble til en 9600-biters terminal til seriellporten.)
frame|center|En simulering av feilmeldingen Guru Meditation
Alarmen oppstod når det var en alvorlig feil på systemet. Hvis systemet ikke hadde mulighet til å hente seg inn igjen, kunne denne meldingen vises, selv på systemer med flere alvorlige feil. I ekstreme tilfeller kunne meldingen til og med vises selv om det ikke var noe ledig systemminne i det hele tatt.
Meldingsteksten var fullstendig ubegripelig for de fleste brukere. Bare svært teknisk skolerte Amiga-brukere kunne tyde meldingene. Brukere uten denne spesialkunnskapen ville ikke ha annet valg enn å lete etter en guru eller ganske enkelt starte maskinen på nytt og håpe det beste.
Opprinnelse
Begrepet Guru Meditation Error var en intern spøk fra tidlig i Amigaens historie. Et av selskapets produkter var et joyboard, en spillkontroller som ligner på en joystick, men som man betjente med føttene, omtrent som et moderne Wii-balansebrett. Tidlig i utviklingen av Amiga-operativsystemet ble selskapets utviklere så frustrerte over alle kræsjene på systemet, at det som en avslapningsteknikk ble utviklet et spill der en person sitter med korslagte bein på joyboardet, omtrent som en indisk guru. Spilleren skulle holde seg helt i ro, og målet med spillet var å være urørlig så lenge som mulig. Hvis spilleren rørte seg, utløste det en "Guru Meditation Error".
Feilen ble fjernet fra senere versjoner av Amiga ROM (Kickstart), men enkelte brukere valgte å patche den inn igjen.
Oskars Gudramovičs
Oskars Gudramovičs (født 4. juli 1988) er en latvisk aker. Han representerte landet sitt under Vinter-OL 2014 i Sotsji, der han ble nummer 10 i dobbel.
Darian Stevens
Darian Stevens (født 29. oktober 1996) er en amerikansk freestylekjører.
Hun representerte USA under Vinter-OL 2018 i Pyeongchang, hvor hun ble nummer 16 i slopestyle.
Under Vinter-OL 2022 i Beijing, ble hun utslått i kvalifiseringen.
Fylkesvei 223 (Hordaland)
Fylkesvei 223 (Fv223) i Hordaland gikk mellom Skråmestø og Herdla i Askøy kommune. Veien var 5,1 km lang.
2019 ble veien del av fylkesvei 5266.
Slaget ved Öland
Slaget ved Öland var et sjøslag som sto 1. juni 1676 mellom Sverige på den ene siden og Danmark-Norge og Nederlandene på den andre.
Svenskene tapte slaget og med det herredømmet over Østersjøen.
Bakgrunnen
Allerede 26. mai 1676 seilte den nye generaladmiralen for den allierte flåten, Cornelis Tromp, ut fra København med fem danske og fire nederlandske krigsskip, samt to brannskip og en galiot og sluttet seg til Niels Juel og van Almonde. Med en flåte på nå 25 linjeskip, 10 fregatter, fem brannskip og seks småfartøyer kunne Tromp ved Falsterbo starte sitt oppdrag: Å tilintetgjøre den svenske flåten.
Tidlig om morgenen 30. mai gikk den svenske flåten til sjøs fra Trelleborg, men de ble innhentet av den allierte flåten ved Ølands sørspiss 1. juni. Da hadde Tromp tatt opp forfølgelsen fra Falsterbo, mens de dro videre mot Bornholm. Ved solnedgang kom svenskene forbi Ertholmene, nordøst for Bornholm. Det var røft vær med vindforhold som tvang begge flåtene til å manøvrere seg nordøstover, og særlig ille var det natten til 1. juni, da vinden snudde i sørvestlig kuling.
Ettersom svenskens los ble drept under slaget ved Bornholm 1676, kunne ikke svenskene våge seg nærmere Ölands sydlige odde enn 15 kilometer. Det skulle vise seg å få fatale følger. Tromp var langt mindre forsiktig og utnyttet dette til å korte ned avstanden, for han seilte tettere opp mot Ölands kyst og fikk en posisjon mellom landsiden og den svenske flåten. Feilen var dessuten et uttrykk for den dårlige organiseringen i flåten, siden det var flere som faktisk kjente farvannet. De var samlet på «Kronan» uten å kunne være til nytte. I den sterke vinden ble flåten forsinket, for de måtte holde orden på «kjølvannsorden» og flere skip fikk skader på riggingen.
Slagoppstillingen
Mellom kl. 10 og kl. 11 1. juni 1676 utenfor Hulterstads kyrke på Öland nådde Tromp fram i tre separate eskadrer fra lovart med sterk kuling i ryggen, og der fant han en svensk linje på 31 større krigsskip. Resten av skipene lå i le for å komme i sikkerhet.
Til høyre seilte van Almonde på «Delft» (med 62 kanoner) med tredje eskadre som arrieregarden. Den bestod av fem linjeskip, fem mindre krigsskip og to småfartøy. I midten kom «Christianus Quintus» (med 86 kanoner) under Tromps ledelse som andre eskadre med syv linjeskip, seks mindre krigsskip og to småfartøyer. Til venstre kom Niels Juel på «Churprindsen» (med 68 kanoner) i avantgarden som første eskadre med fem linjeskip, seks mindre krigsskip og tre småfartøy.
Den svenske linjen var delt i tre eskadrer, til høyre foran seilte «Svärdet» (86 kanoner) under Uggla, i midten lå den første eskadre under Creutz' ledelse på «Kronan», og til venstre seilte «Nyckeln» (88 kanoner) under ledelse av admiral Johan Bär, hver på omlagt ti større krigsskip.
Svenskene på sin side var i forveien blitt enige om å vende flåten i tre etapper på et gitt signal, dersom de kom i le og kunne gå i masseslagsmål, skip mot skip. Da ville de hatt fordel av ildkraften, samtidig som deres skip var større og bedre bygget. Et slik utfall vil vært helt perfekt, siden trengtes mye sjødyktighet, men rå ildkraft og tapperhet. Om sjøslaget skulle blir en mølje av skip i uorden mot hverandre, vil svenskene hatt en reell sjanse for å seire.
Kronans undergang
Claas Uggla fyrte av et skydd fra «Svärdet» omkring kl 12 for å kalle tilbake en del skip som var kommet for langt unna. Men et slikt skudd var tidligere avtalt som et signal på at hele flåten skulle vende om. Lorentz Creutz oppfattet skuddet som et signal om å vende om. Creutz hadde kommet opp på skansen på flaggskipet sitt, da han hørt kanonskuddet og utbrøt: «Var sju tusan vill Uggla taga vägan?» Han visste at det var ikke var det rette øyeblikket for vendingen, men Uggla var den meste erfarne og derfor ansvarlig for å gir signalet. Så Creutz beordrer at «Kronan» skulle skyte en salve og så vende om.
Vindretningen hadde snudd og det var vanskelig å vende. Først måtte seilene rives for å minske presset, kanonportene måtte lukkes og krengingen kunne blir så stor at kanonene måtte surres på plass. Dessuten hadde den sjøtaktiske situasjonen endret seg ettersom nederlenderne var kommet nær. Ved å vente til de var forbi Ölands nordlige odde kunne de ha fått den ønskede situasjonen hvor danskene var havnet for langt bak. Ifølge et øyevitne sa Creutz i forbindelse med vendingen: «For Jesu navns skyld, se til at kanonportene er lukket og kanonene surret, så vi ikke i vendingen blir utsatt for samme ulykke som rammet skipet Vasa»
«Kronan» vendte altfor fort og de rakk ikke å ta ned seil og lukke alle kanonporter. Et svakt vindkast fra styrbord grep tak i seilene og presset ned det store 126 kanoners store linjeskipet. Vannet strømmet inn i kanonportene, og kanoner på flere tonn rev seg løs, raste fram og tilbake på dekket og knuste og lemlestet hjelpløse sjømenn og soldater. Hele babord side kom ned i vannet og etter få minutter vippet hele skipet rundt.
Kort tid etter eksploderte styrbord side i lufta da kruttkammeret fløy i lufta. Etter noen minutter forsvant Sveriges stolthet, «Kronan», og tok med seg et mannskap på 840 mann i døden. Lorentz Creutz gikk også ned med skipet. Kun 41 mann overlevde katastrofen.
Det viste seg at «Kronan» var bygget altfor rak og var farlig ustabil, på samme måte som Regalskipet «Vasa» førti år tidligere. Valget av Creutz som kommandant var også uheldig. Han skal selv en gang ha sagt at «Kronan» ville bli hans død. Det siste man så til ham var da han sank ned i vannet mens han klynget seg til restene av en mast. Det var likevel ikke bare Creutz og Ugglas ubegripelige handling som førte til katastrofen, men kombinasjonen av sjøoffiserenes manglende kompetanse som helhet.
Sjøslaget
I et sist forsøk ga Uggla ordre om å minske på seilene, men da var det for sent. «Svärdet», som største krigsskip med 86 større skyts og flere mindre skyts, ble angrepet av Tromp på «Christianus Quintus» (84), Niels Juel på «Churprindsen» (74) og viseadmiral Rodsten på «Tre Løver» (52). Etter mellom en og en halv time til to timer, ved kl. 14 til 15 var stormasten skutt ned slik Uggla måtte overgi seg til Tromp. Men det var da brannskipet «T' Hoen» uten ordre styrtet mot det svenske linjeskipet og satte fyr på det. Dette skjedde til tross for at kapteinen hadde bedt dem stoppe.
Uggla ga deretter ordre, er det forklart, om å ikke slukke ilden og nektet å aksepterer hjelp fra de allierte som kom til. «Svärdet» brant opp til det bare var et vrak igjen kl. 18 om kvelden, hjemsøkt av eksplosjoner som rev skipet og mannskapet sønder. Mot slutten prøvde de allierte å redde Uggla og svenskene som plasket i vannet, men eksplosjoner fra ladde kanoner hindret båtene i å komme nær nok. Så kom den endelige eksplosjonen og skipet sank. Ca 50 ble reddet av en besetning på 650 mann.
Resten av sjøslaget var en ren forfølgelsesaffære. Så snart stormasten på «Svärdet» var falt, vendte de gjenværende svenske skipene om og flyktet, men ble fanget igjen. Kampene holder på til omkring kl. 20 på kvelden. Da var «Neptunus» (44) og «Järnvågen» blitt tvunget til å overgi seg, mens «Hieronymus» (64) slåss mot fem skip og kom seg i sikkerhet sammen med «Saturnus» (64). Fregatten «Enhorn» (16), småfartøyene «Ekorren» (12), «Gripen» (8) og «Sjöhästen» (8) ble derimot erobret av de allierte.
Tapene
Med 800 og 600 om bord på de to senkede storskipene vet man det var over 1400 drepte svensker. Men mannskapslistene var ikke komplette, så det er ikke mulig å få et fullstendig tall om de svenske tapene. Tallene svinger fra 2 000 til 4 000 drepte, sårede og fanger. Ifølge marinehistoriker Probst var det cirka 2 000 drepte og 600 fanger.
Hos de allierte regner man med langt lavere tap, men om bord på «Christianus Quintus» var det over 100 drepte og sårede. Det kan tyde på at den allierte flåten hadde et trolig tap på flere hundre, mesteparten sårede.
Etterspillet
Det var langt fra slutt på motgangen for den svenske flåten. Noen skip kom ned i Kalmarsund til byen Kalmar, og noen kom i uorden til Dalarö. Mange skip gikk på grunn og fikk skader som gjorde dem udyktige. Ved Dalarö slet storskipet «Riksäpplet», også kjent som «Äpplet», seg fra sine fortøyninger i skjærgården og grunnstøttet på en klippe for deretter å synke under stormvær. Dermed var alle tre Sveriges «riksinsignier» gått tapt. Den svenske flåten var i realiteten slått ut av kampen for resten av året.
Karl XI var langtfra lykkelig over nyheten, ettersom det betydde at den ventede invasjonen av Skåne var nå blitt uunngåelig. Christian V lot ikke vente på seg. Allerede 29. juni 1676 gikk 14 500 mann på land ved Råå fra over 500 småfartøyer som ble eskortert av 12 krigsskip.
I sinne over ødeleggelsen av «Svärdet» lot Tromp kapteinen på brannskipet «T'Hoen» tortureres til han døde, uten at ble krigsrett av det. Episoden var en stygg plett på Tromps rulleblad og var med på å øke avstanden mellom de danske og de nederlandske offiserene. Öland-slaget hadde brakt misnøye mellom de to gruppene. Men så lenge den svenske flåten allerede var slått ut, kunne de ikke dra nytte av den dansk-nederlandske motsetningen.
Halden Volleyballklubb
Halden Volleyballklubb (stiftet i 1975) er en volleyballklubb fra Halden. Klubben spiller sine hjemmekamper på Remmenhallen, ved Høgskolen i Østfold. Sesongen 2010/2011 rykket HVBK opp til 3. divisjon for menn. Laget er hovedsakelig sammensatt av beach volleyballspillere.
Patrick Huston
Patrick Huston (født 5. januar 1996) er en britisk bueskytter.
Han representerte Storbritannia under Sommer-OL 2016 i Rio de Janeiro, der han ble utslått i andre runde i den individuelle konkurransen.
Quercus myrsinifolia
Quercus myrsinifolia er et eviggrønt tre i eikeslekta.
Det kan bli opptil 20 m høyt, men vokser ofte som en lavere busk med flere stammer. Barken er rødlig grå med smale, oransje furer. Bladene er 5–12 cm lange, 2–4 cm brede og spisse; de har noen få tenner ved spissen, men er ellers helrandete. Bladene er gulgrønne på oversiden og blågrå på undersiden. Unge blad er purpurfargete. Bladstilken er 1,5 cm lang, gulgrønn og uten hår. Nøttene er 1,4–2,5 cm lange, 1–1,5 cm brede og sitter 2–8 sammen på en 3–4 cm lang stilk. Arten vokser i Kina, Japan, Korea, Laos, nordlige Thailand og Vietnam.
Indopasifisk husgekko
Indopasifisk husgekko er en gekko som er utbredt i Nordøst-India, Malayahalvøya, Sør-Kina, Filippinene, Indonesia og stillehavsøyene.
Arten er triploid (3n = 70) og partenogenetisk. Dette er sannsynligvis en fordel når nye områder skal koloniseres, ettersom ett individ da kan gi opphav til en ny populasjon. Indopasifisk husgekko har etablert seg i Florida, der den har fortrengt tyrkisk halvfingergekko i den sørlige delen av staten. Men det ser nå ut til at en tredje introdusert art, tropisk husgekko, klarer å utkonkurrere indopasifisk husgekko.
Isten, áldd meg a magyart
«Isten, áldd meg a magyart» («Gud velsigne ungareren») er Ungarns nasjonalsang. Den ble skrevet i 1823 av ungareren Ferenc Kölcsey (1790–1838) og tonesatt av Ferenc Erkel. Sangen ble tatt i bruk som nasjonalsang i 1844 og blir muntlig gjerne omtalt som Himnusz.
Den ungarske nasjonalsangen skiller seg fra andre nasjonalsanger ved at teksten er en direkte bønn til Gud om å verne folket mot farer, og er uten den nasjonalistiske selvopphøyelse en gjerne finner i sanger av denne sjangeren.
Sangen Szózat, som begynner med («Mot hjemlandet vær trofast og standhaftig, O ungarer») har en minst like høy stjerne som den offisielle Himnusz.
Eksterne lenker
<!-- Ikke oversatt tekst
Tekst
--->
Rajiv Gandhi
Rajiv Gandhi (født 20. august 1944, død 21. mai 1991) var en indisk politiker. Han var statsminister fra 1984 til 1989. Rajiv Gandhi var sønn av Indira Gandhi, og var gift med Sonia Gandhi. Han ble myrdet av tamilske separatister fra Sri Lanka.
Rajiv Gandhi ble den yngste statsministeren India har hatt da han tok over rollen etter at moren ble drept.
Bakgrunn
Rajiv Gandhi var født som sønn av Indira og Feroze Gandhi og dattersønn av Jawaharlal Nehru, som alle var aktive i den indiske selvstendighetsbevegelse. Broren Sanjay Gandhi ble født to år etter. Familien bodde i Allahabad og Lucknow før Indira Gandhi reiste fra ektemannen med sønnene og bodde hos Nehru, som da var blitt den første indiske statsministeren, i Delhi.
Rajiv ble utdannet ved kostskolene Welham Boys' School og The Doon School i Dehradun før han ble sendt til London i 1961 for videre utdanning. I 1962 fikk han tilbud om å studere ingeniørfag ved Trinity College i Cambridge. Rajiv var ved Cambridge frem til 1965, og ved Imperial College London i ett år fra 1966. Han forlot begge universiteter uten noen grad. I Cambridge møtte han Antonia Màino, en språkelev fra Italia, som han senere giftet seg med. Hun skiftet da navn til Sonia Gandhi. De fikk to barn, Rahul og Priyanka.
Rajiv Gandhi viste ingen interesse for politikk, men ble flyver for Indian Airlines.
Politikken
Etter at Sanjay Gandhi omkom i en flyulukke i 1980 tok Rajiv motvillig over brorens rolle i politikken etter press fra kongresspolitikere og fra sin mor. Han stilte til valg i Amethi, Sanjay Gandhis tidligere sete, og slo Sharad Yadav fra Janata Dal. Han tok også over rollen som president i Indian Youth Congress, ungdomsavdelingen til Kongresspartiet. I 1982 deltok han i komiteen som organiserte Asialekene.
Statsminister
Indira Gandhi ble drept 31. oktober 1984 av to av sine livvakter, som var sikher, etter «Operation Blue Star» der den indiske hær hadde inntatt hovedhelligdommen for sikhene, Det gyldne tempel, med makt. Oppfordret av president Giani Zail Singh og vennen og ministeren Buta Singh tok Rajiv Gandhi over statsministerembetet noen timer etter at hun døde. Da sikher ble drepte i opptøyer som «hevn» for attentatet mot Indira Gandhi, hendelser som i mange tilfeller hadde hjelp fra Kongressparti-ledere, skal sønnen ha sagt «når et kjempetre faller, rister grunnen».
Kort tid etter å ha blitt statsminister, og mot slutten av den femårige Lok Sabha-perioden, skrev Rajiv Gandhi ut nyvalg. Rajiv Gandhi ble offisielt partileder for Kongresspartiet. Partiet vant en enorm seier, den største i indisk historie, og Rajiv Gandhi fikk et stort politisk handlingsrom. Gandhi hadde nytte av sympatibølgen etter at moren var blitt drept, men også av at han var ung og ikke hadde bånd til eldre politikk og korrupsjon.
Som statsminister øket Rajiv Gandhi støtte til vitenskap, teknologi og industri, og liberaliserte import ved å redusere bruk av kvoter, lisenser og avgifter. Særlig telekommunikasjon og datamaskiner ble mer viden spredt, ved dannelsen av telefonselskapet MTNL og «public call offices» (PCO), offentlige telefoner, over store deler av landsbygden. En ny nasjonal utdanningsstrategi (National Policy on Education) skulle gi alle barn utdanning opp til fjorten års alder. Jawahar Navodaya Vidyalaya ble opprettet for å hjelpe fattige barn fra landsbygden med gratis skole, kost og losji.
Gandhi forbedret forholdet mellom India og USA, som var blitt svekket av de nære bånd landet hadde til Sovjetunionen. I 1987 inngikk han en avtale med Sri Lanka ved president J.R. Jayewardene. Avtalen skulle få slutt på borgerkrigen i landet med militærbidrag fra India gjennom Indian Peace Keeping Force. Bruken av indiske soldater som etterhvert begynte å kjempe mot LTTE var svært upopulær i deler av India, særlig i Tamil Nadu.
I 1991 drev Gandhi valgkamp for Kongresspartiet. Da han var i Sriperumbudur i Tamil Nadu ble han og over tjue andre drepte i et selvmordsangrep. Den unge drapskvinnen Thenmozhi Rajaratnam var en srilankisk tamil knyttet til LTTE. Drapet var en hevn for den indiske militæroperasjonen på Sri Lanka.
Elliot Page
Elliot Page (født Ellen Grace Philpotts-Page; 21. februar 1987) er en canadisk skuespiller kjent for å ha spilt hovedrollen i filmen Juno og Kitty Pryde i X-Men: The Last Stand. Page ble kjent for prisvinnende roller i filmene Pit Pony og Marion Bridge, samt TV-seriene Trailer Park Boys og Regenesis. I 2008 ble Page nominert til Oscar for beste kvinnelige hovedrolle for sin innsats som den gravide 16-åringen «Juno» i filmen med samme navn.
Page stod offentlig frem som lesbisk kvinne i februar 2014, og som transperson 1. desember 2020. I kunngjøringen 1. desember 2020 ble det også opplyst at han hadde skiftet fornavn til Elliot.
Biografi
Skuespillerkarrièren startet ved Neptune Theatre School. Som elleveåring fikk Page sin første TV-rolle i TV-filmen Pit Pony. Denne rollen førte til tilbud om flere roller i små canadiske filmer og TV-serier. Seksten år gammel fikk Ellen Page en rolle i en europeisk indiefilm med tittelen Mouth to Mouth.
Ellen Page var gift med koreografen og danseren Emma Portner fra 2018 til 2021.
Den 1. desember 2020 stod Page frem som transperson og skiftet fornavn til Elliot.
Fylkesvei 2062
Fylkesvei 2062 går mellom Branes og Austad i Åsnes.
Frem til 2019 hadde veien betegnelsen fylkesvei 434 (Hedmark).
Lara Wolf
Lara Wolf (født 23. mars 2000) er en østerriksk freestylekjører.
Hun representerte Østerrike under Vinter-OL 2018 i Pyeongchang, hvor hun ble nummer 17 i slopestyle.
Under Vinter-OL 2022 i Beijing, ble hun utslått i kvalifiseringen.
Vladimir Makhnutin
Vladimir Makhnutin (født 28. oktober 1987) er en russisk aker. Han representerte landet sitt under Vinter-OL 2014 i Sotsji, der han ble nummer 9 i dobbel.
Capcom
Capcom Co., Ltd. (株式会社カプコン) er et japansk spillselskap som ble dannet i 1979 i Osaka under navnet Japan Capsule Computers. Navnet Capcom kommer fra det gamle navnet, og er en sammenslåing av ordene «Capsule» og «Computers».
Capcoms forgjenger, I.R.M Corporation, ble grunnlagt 30. mai 1979 av Kenzo Tsujimoto. Tsujimoto var fortsatt president i Irem Corporation da han grunnla I.R.M. Han jobbet samtidig i begge selskapene, før han forlot det førstnevnte i 1983.
De opprinnelige selskapene som utgjorde Capcoms japanske filial, var I.R.M og datterselskapet Japan Capsule Computers Co., Ltd., som begge var viet til produksjon og distribusjon av elektroniske spillmaskiner. De to selskapene gjennomgikk en navneendring til Sambi Co., Ltd. i september 1981, mens Capcom Co., Ltd. ble etablert den 11. juni 1983 av Tsujimoto, med det formål å overta den interne salgsavdelingen.
I januar 1989 gikk Capcom Co., Ltd. sammen med Sambi Co., Ltd., noe som resulterte i den nåværende japanske grenen. Navnet Capcom er en sammensetning av «Capsule Computers», et begrep som er laget av firmaet for å beskrive spillmaskinene de produserte i sine tidligere år. Ordet kapsel var ment å vise til hvordan Capcom, lik programvaren, var «en kapsel fylt til randen med spillmoro». Samtidig var navnet et uttrykk for selskapets ønske om å beskytte sin intellektuelle eiendom med et hardt ytre skall, og forhindre ulovlige kopier og dårlige imitasjoner.
Mens Capcoms første produkt var den myntdrevne Little League fra juli 1983, ble det første virkelige videospillet, arkadetittelen Vulgus, utgitt i mai 1984. Med en Nintendo Entertainment System-port av 1942, publisert i desember 1985, begynte selskapet å våge seg inn i markedet for spill til hjemmekonsoller. Dette skulle bli dets viktigste forretningssegment noen år senere. Dens amerikanske divisjon, Capcom USA, fungerte mot slutten av 1980-tallet som en videospillutgiver for Commodore 64 og IBM PC DOS-datamaskiner, selv om utviklingen av disse arkadeportene ble håndtert av andre selskaper. Capcom har skapt 15 mangemillionselgende spillserier, den mest vellykkede av dem Resident Evil.
Capcom har blitt sett på som den siste store utgiveren forpliktet til 2D-spill, selv om dette ikke var helt frivillig. Selskapets forpliktelse til Super Nintendo Entertainment System som plattform, førte nemlig til at de satte seg bak andre ledende selskap i utviklingen av 3D-kapasitetskort. Dessuten viste 2D-animert tegneserie-stilgrafikk, sett i spill som Darkstalkers: The Night Warriors og X-Men: Atom-barna, seg å være populær, noe som påvirket Capcom til å vedta den som en signaturstil og bruke den i flere spill.
I 1994 lagde Capcom en film om sin Street Fighter-serie. Samtidig som den var kommersielt vellykket, ble den kritisk mottatt. En 2002-tilpasning av Resident Evil-serien møtte lik kritikk, men var også vellykket salgsmessig. Selskapet ser filmer som en måte å bygge interesse rundt spillene sine på, for å øke salgstallene.
Robin Ramaekers
Robin Ramaekers (født 26. oktober 1994) er en belgisk bueskytter.
Han representerte Belgia under Sommer-OL 2016 i Rio de Janeiro, der han ble utslått i andre runde i den individuelle konkurransen.
Trelleborgs FF
Trelleborgs FF (TFF) er en svensk fotballklubb i Trelleborg som ble grunnlagt i 1926.
Trelleborgs FF rykket opp til Allsvenskan 2007 gjennom å vinne Superettan i 2006.
Dale kirke (Fjaler)
Dale kirke (Dale kyrkje) er en langkirke fra 1864 i Fjaler kommune i Vestland fylke.
Den nåværende kirken er en tømret langkirke i tradisjonell stil. Ny-gotiske trekirker av denne typen ble det bygget mange av i Norge i andre halvdel av 1800-tallet. Kirken ble reist av byggmester Øvrehus fra Hosanger og den kostet rundt 5000 spesiedaler. Kirken har rundt 550 sitteplasser og har vært hovedkirke i Fjaler siden 1894.
Det finnes ingen sikre opplysninger om når den første kirken ble reist i Dale etter at kristendom kom til landet for rundt 1000 år siden. Trolig var den første kirken en stavkirke. I det historiske dokumentet Bergens Kalvskinn fra ca. 1350 er ”Dalskirkue” nevnt. Det var trolig den andre kirken i Fjaler. Denne ble revet i 1593 for å gi plass for en ny kirke; en tjærebredd, bordkledd tømmerkirke, som ble stående fram til 1863. Den kjente landskapsmaleren Anders Askevold har den med på et oljemaleri fra Dalsbygda i 1853. I 1772 ble alle kirkene i prestegjeldet solgt på auksjon og kom i privat eie, men i 1860 ga konsul Jansen kirken til Dale kyrkjelyd uten vederlag.
Da denne kirken ble for liten og dessuten var i dårlig stand, ble den revet i 1863 og den nye kirken sto ferdig året etter.
Charles-Thomas Maillard de Tournon
Charles Thomas Maillard de Tournon (født 21. desember 1668 nær Torino i Savoia, død 8. juni 1710 i Macao) var latinsk patriark av Antiokia, apostolisk administrator i Det fjerne østen, og en av den av Den katolske kirkes kardinaler. Han er kjent for sin opptreden under ritestriden i Kina, som han var med på å avklare på en måte som svekket Den katolske kirkes innpass i Kina.
Biografi
Han var av savoiardisk adelsslekt. Han var tilknyttet Den romerske kurie. I en alder av 33 år ble den høyt begavede, men uerfarne og oppfarende Tournon utnevnt av pave Klemens XI til «legatus a latere» og til patriark av Antiokia (en titularutnevnelse). Han ble bispeviet den 27. desember 1701.
Utstyrt med ekstraordinære fullmakter som apostolisk visitator reiste han til Kina for å bilegge ritestriden i Kina, som var blusset opp igjen etter at den apostoliske vikar av Fujian msgr. Charles Maigrot M.E.P. hadde utløst den på nytt ved en rekke forbud i 1693. Riktignok skjedde de Tournons avreise fra Europa i februar 1703 over ett år før Maigrots standpunkt var blitt offisielt approbert i Roma og utvidet til hele Kina ved dekretet «Cum Deus optimus» (20. november 1704. Men beslutningen var fattet, og de Tournon kjente til hva den var. Hans oppgave i Kina var å avklare enkelte delspørsmål i så måte med kinamisjonærene.
På vei til Kina var han innom India, der han fordømte de malabarske riter, dvs. jesuittenes akkomodasjonsmetoder innen sitt misjonsarbeid i landet. Så fortsatte han via Manila til Kina.
I april 1705 kom han med sitt følge til Kanton. Han hadde formet seg sin oppfatning om spørsmålene lenge før han ankom Kina, og samtalene han hadde med medlemmer fra forskjellige misjonsordener i Kina rokket ham ikke.
Jesuittene sørget for at han fikk foretrede for keiseren, Kangxi, i Beijing, dit han var kommet den 4. desember 1705. Den første audiensen fant sted den 31. dag av samme måned. Han ble mottatt av keiseren med samtlige æresbevisninger som det tilsto utsendinger fra fremmede makter, ettersom patriarken var utsending fra paven i Roma.
Tournon, som imens var underveis på reise sørover mot Macao, promulgerte som svar det såkalte Nanjing-ediktet den 7. februar 1707, der han offentliggjorde i skjerpet form (med ekskommunikasjonstrussel) det pavelige dekret «Cum Deus optimus» av 1704.
En rekke misjonærer sendte da straks appeller til Roma, ettersom de med rette fryktet for fremtiden for den katolske kirke i Kina. Kangxi-keiseren utviste Tournon til Macao, og forordnet at der fikk han holde seg til et keiserlig sendebud til Roma hadde funnet ut hvor vide fullmakter Tournon egentlig hadde. Portugiserne i Macao betraktet Tournons misjon som et inngrep i Portugals padroadomyndighet over Kina, og tok ham til fange.
Tournon, som var blitt ille plaget av sykdommer under hele sitt kinaopphold, døde i fangenskapet av alvorlige mage- og tarmplager, kort etter at han hadde fått vite at paven noen år før, i august 1707, hadde utnevnt ham til kardinal.
Post mortem
Tournons dekret ble bekreftet både ved et pavelig dekret av 25. september 1710 og den apostoliske konstitusjon «Ex illa die» av 19. mars 1715.
Begivenhetene under Tournons Østen-reise ble detaljert nedtegnet av jesuitten Kilian Stumpf i hans «Acta Pekinensia», som for det meste ikke er offentliggjort (pr. 2005).
Episkopalgenealogi
Hans episkopalgenealogi er:
Waqas Ahmed
Syed Waqas Ahmed (født 9. juni 1991) er en norsk cricketspiller. Han spilte for det norske landslaget i verdensseriens 6. divisjon 2015.
Ettore Tolomei
Ettore Tolomei (født 16. august 1865 i Rovereto, død 25. mai 1952 i Roma) var en italiensk lingvist, fascist og nasjonalist.
Han er kjent som tilhenger av Brennergrensen og for sin italienisering av Syd-Tirol, som omfattet oversettelser av alle stedsnavn til italiensk, men også oversettelser av familienavn og forbud mot den tyske skolen. I Syd-Tirols tyskspråklige befolkning ble han kjent som «Totengräber Südtirols» og «Ortsnamensfälscher» på grunn av sine oversettelser av stedsnavnene i området og sitt arbeid for å få området innlemmet i Italia. Det italienske navnet på Syd-Tirol, Alto Adige, var en av Tolomeis oppfinnelser.
Fra 1919 var Tolomei medlem av fascistpartiet i Syd-Tirol og organiserte fascistenes overtagelse av rådhuset i Bolzano/Bozen i 1922. Han skrev flyveblader med hatpropaganda mot den tyskspråklige befolkningen i Syd-Tirol. Fascistene utnevnte Tolomei til senator, og i 1938 ble han adlet til Conte della Vetta av Viktor Emmanuel III.
Karl den stores orden
Inndeling
Karl den stores orden er inndelt i fire trinn: